Euroopan parlamentin päätöslauselma 5. toukokuuta 2010, joka sisältää huomautukset, jotka ovat erottamaton osa päätöstä vastuuvapauden myöntämisestä Euratomin hankintakeskuksen talousarvion toteuttamisesta varainhoitovuonna 2008



Virallinen lehti nro L 252 , 25/09/2010 s. 193 - 194



Euroopan parlamentin päätöslauselma 5. toukokuuta 2010, joka sisältää huomautukset, jotka ovat erottamaton osa päätöstä vastuuvapauden myöntämisestä Euratomin hankintakeskuksen talousarvion toteuttamisesta varainhoitovuonna 2008 EUROOPAN PARLAMENTTI, joka ottaa huomioon Euratomin hankintakeskuksen lopullisen tilinpäätöksen varainhoitovuodelta 2008, ottaa huomioon tilintarkastustuomioistuimen kertomuksen Euratomin hankintakeskuksen tilinpäätöksestä varainhoitovuodelta 2008 sekä keskuksen vastaukset [1], ottaa huomioon neuvoston 16. helmikuuta 2010 antaman suosituksen (5827/2010 – C7-0061/2010), ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan, ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [2] ja erityisesti sen 185 artiklan, ottaa huomioon Euratomin hankintakeskuksen perussäännöstä 12. helmikuuta 2008 tehdyn neuvoston päätöksen 2008/114/EY, Euratom [3] ja erityisesti sen 8 artiklan, ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 [4] ja erityisesti sen 94 artiklan, ottaa huomioon työjärjestyksen 77 artiklan ja liitteen VI, ottaa huomioon talousarvion valvontavaliokunnan mietinnön (A7-0076/2010), A. ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2008 tilit ovat luotettavat ja tilien perustana olevat toimet ovat lailliset ja asianmukaiset, B. ottaa huomioon, että Luxemburgiin vuonna 1958 perustetun Euratomin hankintakeskuksen perussääntö on korvattu päätöksen 2008/114/EY, Euratom nojalla ja että hankintakeskuksesta on tehty erillisvirasto, 1. panee merkille, että hankintakeskus ei saanut vuonna 2008 avustuksia toimintansa rahoittamiseen vaan komissio vastasi kaikista hankintakeskuksen menoista vuoden 2008 talousarvion toteuttamisen yhteydessä; toteaa myös, että varainhoitovuodelta 2007 siirretyt maksusitoumukset katettiin vuoden 2007 avustuksen käyttämättä jääneellä osuudella; 2. toteaa, että hankintakeskuksella ei ole omaa talousarviota, joten se kuuluu tosiasiassa komission yhteyteen; 3. korostaa joka tapauksessa, että näin ollen on perusteltua harkita, onko hankintakeskus tarpeen säilyttää nykyisessä muodossaan ja nykyisellä organisaatiorakenteella; panee merkille hankintakeskuksen vastauksen, jonka mukaan tässä tilanteessa näkyy se, että toisaalta selkeän suhteen komissioon (komissio voi esimerkiksi antaa ohjeita ja nimittää hankintakeskuksen pääjohtajan) ja toisaalta tietyntasoisen oikeudellisen ja taloudellisen riippumattomuuden on oltava tasapainossa; Sisäinen tarkastus 4. ottaa huomioon, että hankintakeskus on nimittänyt perussääntönsä 3 artiklan mukaisesti oman sisäisen tarkastajan, joka aloitti työnsä vasta 1. heinäkuuta 2009; 5. viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen toiminnasta, varainhoidosta ja sen valvonnasta 5. toukokuuta 2010 antamaansa päätöslauselmaan [5]. [1] EUVL C 304, 15.12.2009, s. 6. [2] EYVL L 248, 16.9.2002, s. 1. [3] EUVL L 41, 15.2.2008, s. 15. [4] EYVL L 357, 31.12.2002, s. 72. [5] Hyväksytyt tekstit, P7_TA(2010)0139 (katso tämän virallisen lehden sivu 241). --------------------------------------------------